Kí n máa bá ọ̀rọ̀ mi lọ, nígbà tí ó pẹ́ díẹ̀ tí a ti dé ilé Ikú ni Baba-onírùngbọ̀n fi mí hàn án, ó ní, ‘Ìwọ ọ̀rẹ́ mi ọ̀wọ́n, Ikú ẹni tí ilé rẹ̀ ń bẹ́ lágbedeméjì ayé òun ọ̀run, láì-ṣe-àníàní, ìwọ kò ní ṣáì ṣe àkíyèsí ẹni tí ó tẹ̀lé mi, bí a kò bá sì ní í purọ̀, ìwọ kò ní ṣaìfẹ́ẹ́ mọ irú ènìyàn tí òun jẹ́ pẹ̀lú – òótọ́ ni: ọkǹuirn tí ìwọ ń wò lẹ́hìn mi nìm ọ̀rẹ́ mi ni; ọ̀kan nínú àwọn ọmọ ènìyàn sí ni pẹ̀lú. Òun ní Olówó-ayé, tí ó wá sí Igbó Olódùmarèwáá ṣe ọdẹ. Àná yìí náà ló dé ọ̀dọ̀ mí, láti ìgbà tí ó sì tí dé ọ̀dọ̀ mi yìí ńkọ́, òun ní mo ti ń ṣe àkíyèsí wí pé gbajúmọ̀ ènìyàn ni, bí a bá tilẹ̀ wí pé kí á sọ̀rọ̀ nípa ọkùnrin náà tó bí ó ti níláárí ni, a kò bá tí wí pé igba ojú ni ó mọ̀ ọ́n mọ́, bẹ́ẹ̀ ni a kò bá pé ẹgbẹ̀ta ojú ni pẹ̀lú. Òun ni a bá máa pè ní, Olówó-ayé ẹgbẹ̀rún-ojú-mọ̀-ọkùnrin. Ki n má fa ọ̀rọ̀ mi gùn bí ilẹ̀ bí ẹní, mo ní ayọ̀ láti sọ fún ọ pé, àti ìgbà tí ọkùnrin náà ti dé ni a ti ń ṣiré tí a ń gbádùn ara wa, níwọ̀n ìgbà tí ó si ti jẹ́ pé, ìwọ ọ̀rẹ́ mi, tí oj jẹ́ aládàágbò mi ni o tì ń ṣe ìtọ́jú mi ní mẹ́sàn-án mẹ́wàá kí òun tóó dé ìhín, mo tànmọ́ọ̀ pé ohun yíyẹ ni, ẹ̀tọ́ sì ni pẹ̀lú, wí pé kí èmi àti òun wá, kí àwa mẹ́tẹ̀ẹ̀ta fi ojú gán-ánní ara wa. Nítorí náà ènìyàn pàtàkì ni Olówó-ayé ẹbọra pàtàkì sì ni ìwọ náà pẹ̀lú, ẹ kò sínínú ọ̀rẹ́ tí ènìyàn lè náání, kí Olódùmarè máṣe náání ẹnikẹ́ni nínú wa; o kú àtijọ́ o, ó pẹ́ díẹ̀ tía ti rí ara wa mọ, mo rò pé o ń rí nǹkan ṣe nǹkan, èmi náà ń bá ìgbésí-ayé mi lọ, gẹ́gẹ́ bí àṣẹ Ẹlẹ́dàá mi, èmi náà, ọ̀rẹ́ rẹ àtàtà, Baba-onírùngbọ̀n-yẹ́úkẹ́, ẹni tí ń gbé ibi gegele òkúta.’
Ki n maa ba oro mi lo, nigba ti o pe die ti a ti de ile Iku ni Baba-onirungbon fi mi han an, o ni, ‘Iwo ore mi owon, Iku eni ti ile re n be lagbedemeji aye oun orun, lai-se-aniani, iwo ko ni sai se akiyesi eni ti o tele mi, bi a ko ba si ni i puro, iwo ko ni saifee mo iru eniyan ti oun je pelu – ooto ni: oknuirn ti iwo n wo lehin mi nim ore mi ni; okan ninu awon omo eniyan si ni pelu. Oun ni Olowo-aye, ti o wa si Igbo Olodumarewaa se ode. Ana yii naa lo de odo mi, lati igba ti o si ti de odo mi yii nko, oun ni mo ti n se akiyesi wi pe gbajumo eniyan ni, bi a ba tile wi pe ki a soro nipa okunrin naa to bi o ti nilaari ni, a ko ba ti wi pe igba oju ni o mo on mo, bee ni a ko ba pe egbeta oju ni pelu. Oun ni a ba maa pe ni, Olowo-aye egberun-oju-mo-okunrin. Ki n ma fa oro mi gun bi ile bi eni, mo ni ayo lati so fun o pe, ati igba ti okunrin naa ti de ni a ti n sire ti a n gbadun ara wa, niwon igba ti o si ti je pe, iwo ore mi, ti oj je aladaagbo mi ni o ti n se itoju mi ni mesan-an mewaa ki oun too de ihin, mo tanmoo pe ohun yiye ni, eto si ni pelu, wi pe ki emi ati oun wa, ki awa meteeta fi oju gan-anni ara wa. Nitori naa eniyan pataki ni Olowo-aye ebora pataki si ni iwo naa pelu, e ko sininu ore ti eniyan le naani, ki Olodumare mase naani enikeni ninu wa; o ku atijo o, o pe die tia ti ri ara wa mo, mo ro pe o n ri nnkan se nnkan, emi naa n ba igbesi-aye mi lo, gege bi ase Eledaa mi, emi naa, ore re atata, Baba-onirungbon-yeuke, eni ti n gbe ibi gegele okuta.’